ПРИПРЕМА ЗА ЧАС БРОЈ 8

|  |  |
| --- | --- |
| **Наставна тема** | **Човек и музика. Музички инструменти. Слушање музике. Извођење музике.** |
| **Наставна јединица** | [Удараљке – настанак, првобитни облик и развој](https://wp.me/P45WwR-1y7). Свирање на музичким звонима из нотног текста песме *Миш и млеко.* |
| **Циљ часа** | Обнављање и систематизација знања о ударачким инструментима. Упознавање са новим ритмичко-мелодијским инструментом.  Певање песме и свирање по нотном тексту. |
| **Очекивани исходи на крају часа** | На крају часа ученик ће бити у стању да:   * Познаје групу ударачких инструмената * Зна да уочи сличности и разлике између примерака удараљки првобитног друштва и савременог инструментаријума * Зна каква је функција ударачких инструмената * Свира на музичким звонима * Пева песму по нотама * Свира и пева по нотама. |
| **Наставне методе** | Демонстрација, дијалошка, метода рада са нотним текстом |
| **Наставна средства** | Уџбеник за 5 разред, страна 77–78, 19 |
| **Облици рада** | Фронтални, групни, индивидуални |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима песме *Све је пошло наопачке* и *Ми идемо преко поља* по нотама уз тактирање на два.  Обнављање знања о најстаријим инструментима и подели инструмената. Разговор о томе које ударачке инструменте познају. Које синониме познају?  Наставник представи ноте различите висине и у различитим бојама.  Наставник најави наставну јединицу. |
| Главни део часа (30 минута) |
| Обрада: објашњење порекла ударачких инструмената и подсећање на материјале од којих су прављени. Уочавање разлике између мелодијских и ритмичких удараљки.  Објашњење и демонстрација функције ударачких инструмената у оркестру и ансамблима. Објашњење различитих врста примене инструмената: војнички инструменти, сигнални инструменти.  Упознавање тимпана: звук инструмента, начин свирања, примена. Објашњење нове функције тимпана на примерима две Хајднове симфоније.  Упознавање изгледа савремених инструмената и њихово повезивање са претечама у првобитном друштву.  Учење песме *Миш и млеко* из нотног текста свирањем на музичким звонима.  Наставник објасни шаљив литерарни текст песме *Миш и млеко.*  Наставник демонстрира песму.  Наставник научи ученике да певају песму по слуху.  Ученици уз помоћ наставника анализирају нотни текст песме.  Ученици уз помоћ наставника певају песму по нотама.  Наставник презентује ученицима нове инструменте, музичка звона: прво грађу, а затим и техничко-извођачке могућности.  Наставник објасни нови знак у нотном тексту: *тремоло* и покаже како се изводи на звонима.  Ученици уз помоћ наставника свирају песму на музичким звонима према упутству из уџбеника.  Ученици певају песму по нотама, а затим и са литерарним текстом и свирају на музичким звонима. |
| Завршни део часа (10 минута) |
| Решавање задатка са стране 78.  Наставник поставља питања ученицима:   * Како се држе и како се свира на музичким звонима? * Шта је тремоло?   На крају следи још једно извођење песме са циљем да се час заврши у веселој и пријатној атмосфери. |