ПРИПРЕМА ЗА ЧАС БРОЈ 36

|  |  |
| --- | --- |
| **Наставна тема** | **Човек и музика. Слушање музике. Извођење музике** |
| **Наставна јединица** | Најстарија фолклорна музичка традиција Србије и светска баштина. Обрада песме из нотног текста *Чај Ћиро*. Свирање на окарини. |
| **Циљ часа** | Упознавање српског фолклора.  Певање и свирање песме по нотама. |
| **Очекивани исходи на крају часа** | На крају часа ученик ће бити у стању да:   * пева народну песму * свира на окарини |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 5 разред, страна 21. |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима *Ерско коло* певањем и свирањем на окарини. Разговара са ученицима о фолклорној традицији.  Наставник најави наставну јединицу. |
| Главни део часа (30 минута) |
| Наставник објашњава појам *најстарија фолклорна традиција.* Наводи примере различитих обичаја: коледа, лазарице, краљице. Објашњава кад и где се изводе пригодне песме.  Указује да се свуда у свету велика пажња посвећује очувању фолклорне традиције. Посебно је значајно пренети је младима.  Слуша се и анализира пример грленог певања Ескима.  Наставник заједно са ученицима анализира литерарни текст песме *Чај Ћиро* и објашњава њено географско порекло.  Наставник демонстрира песму и научи ученике да је певају по слуху.  Ученици уз помоћ наставника анализирају нотни текст песме.  Ученици певају по нотама уз тактирање на два песму *Чај Ћиро*.  Ученици свирају на окарини песму *Чај Ћиро*.  Наставник подели ученике на две групе: прва свира, а друга пева песму, па групе замене улоге. |
| Завршни део часа (10 минута) |
| Наставник поставља питања ученицима:   * Којој врсти музике припада обрађена песма и које је њено географско порекло? * Који су древни народни обичаји сачувани до данас?   На крају следи још једно извођење песме са циљем да се час заврши у веселој и пријатној атмосфери. |