ПРИПРЕМА ЗА ЧАС БРОЈ 28

|  |  |
| --- | --- |
| **Наставна тема** | **Извођење музике** |
| **Наставна јединица** | Обрада кола *Оро се вије*. |
| **Циљ часа** | Музика и покрет.  Развијање гласовних и моторичких способности.  Упознавање народне песме из Србије. |
| **Очекивани исходи на крају часа** | На крају часа ученик ће бити у стању да:   * изведе коло плесом и певањем * зна из ког краја Србије је коло. |
| **Наставне методе** | Демонстрација, дијалошка, метода рада са литерарним и нотним текстом, музика и покрет. |
| **Наставна средства** | Уџбеник за 5 разред, страна 54. |
| **Облици рада** | Фронтални, групни |
| **Међупредметно повезивање** | Физичко васпитање, географија |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима кола *Заплет* и *У Милице, у Милице*.  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају литерарни текст кола-песме *Оро се вије*.  Наставник демонстрира песму-коло певањем уз клавирску пратњу.  Наставник научи ученике да певају песму-коло по слуху.  Ученици уз помоћ наставника певају пример по нотама.  Наставник покаже кореографију кола.  Ученици уз помоћ наставника науче кораке и кореографију кола оро се вије.  Ученици играју коло и певају, а наставник их прати на клавиру. |
| Завршни део часа (10 минута) |
| Наставник поставља питања ученицима:   * Којој групи кола припада коло *Оро се вије*? * Које је географско порекло кола?   Ученици играју и певају сва три научена кола. |