ПРИПРЕМА ЗА ЧАС БРОЈ 61

|  |  |
| --- | --- |
| **Наставна тема** | **Извођење музике** |
| **Наставна јединица** | Музика и покрет – извођење савременог плеса |
| **Циљ часа** | Развој моторичких способности.  Учење савременог плеса.  Импровизација покрета.  Кореографија. |
| **Очекивани исходи на крају часа** | На крају часа ученик ће бити у стању да:   * смисли и изведе кореографију савременог плеса * изабере музику за кореографију. * плеше у групи и сарађује са другим ученицима. |
| **Наставне методе** | Демонстрација, дијалошка, метода рада са покретом тела. |
| **Наставна средства** | Уџбеник за 5 разред, страна 54. |
| **Облици рада** | Групни. |
| **Међупредметно повезивање** | Физичко васпитање. |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима народне плесове: *Заплет*, *У Милице, у Милице* и *Оро се вије*.  Наставник најави наставну јединицу. |
| Главни део часа (30 минута) |
| Наставник покаже ученицима шему покрета 4Х4: 4 корака напред, четири покрета руку у страну, четири корака назад и четири покрета у месту.  Ученици понове неколико пута да би осетили парни метар.  Наставник организује да се ученици саме поделе на групе, ко са ким жели да плеше: најмање 5, а највише 7 ученика у групи, може и парни број ученика.  Наставник објасни ученицима да ће сами импровизовати покрете на задату шему без музике и одреди им време за смишљање кореографије (на пример 15 минута).  Учионица треба да буде ослобођена од намештаја и сувишних ствари. Простор је мора бити слободан.  Наставник распореди ученике у простору учионице тако да не сметају једни другима, све групе раде самостално, а наставник их надзире, посматра њихов рад, евентуално и да неки савет, али не усмерава и не даје своја решења.  Наставник посматра групе и уједно смишља коју музику да одабере за одређену групу према карактеру кореографије.  Када истекне задато време ученици се спремају за наступ група и још увек не знају на коју музику плешу.  Наставник позове прву групу на почетну позицију, пусти музику и група започиње плес после увода.  После наступа ученици разговарају о насталој кореографији, избору музике и њеној повезаности са плесом.  Следи наступ свих група и дискусија после сваке изведене кореографије. |
| Завршни део часа (10 минута) |
| Наставник поставља питање ученицима:   * Коју музику би они изабрали за своју кореографију и зашто?   На крају ученици предложе једну музичку нумеру и сви у исто време плешу своје кореографије на ту музику. |