ПРИПРЕМА ЗА ЧАС БРОЈ 5

|  |  |
| --- | --- |
| **Наставна тема** | **Човек и музика. Слушање музике. Музичко стваралаштво.** |
| **Наставна јединица** | Улога музике у првобитном друштву. Израда инструмената од рециклажног материјала. |
| **Циљ часа** | Разумевање улоге музике у првобитном друштву, упознавање са различитим схватањима порекла музике и вишеструке улоге коју има у животу заједнице.  Развијање свести о важности рециклаже.  Упознавање грађе ударачког инструмента.  Израда ударачког инструмента.  Певање научених песама по слуху уз свирање на ритмичком инструменту сопствене израде. |
| **Очекивани исходи на крају часа** | На крају часа ученик ће бити у стању да:   * разуме значај музике у првобитној заједници * уме да објасни различите функције музике * уме да објасни значење примера * направи свој ритмички инструмент * активно музицира на свом инструменту * прати певање песме по слуху на ритмичком инструменту |
| **Наставне методе** | Демонстрација, дијалошка, метода учења песме по слуху |
| **Наставна средства** | Уџбеник за 5 разред, страна 61–62, 12 |
| **Облици рада** | Фронтални, групни |
| **Међупредметно повезивање** | Ликовна култура, Техничко образовање. |

ТОК ЧАСА

|  |
| --- |
| Уводни део часа (5 минута) |
| Обнављање знања о инструменту ђембе. Обнављање песме *Чеј, чеј куле*. Обнављање врста најстаријих инструмената. Наставник донесе материјал за прављење ритмичких инструмената.  Наставник најави наставну јединицу. |
| Главни део часа (30 минута) |
| Кроз дијалог са ученицима упоредити смисао звукова из природе и звукова које производи човек. Објаснити јединственост уметничке активности и њен значај за развој самог човека.  Објашњавање различитих теорија о постанку музике. Посебно обратити пажњу на однос говора и музике: блискост и разлике.  Обновити које су улоге музике до сад истицане. Шта музика изражава? Обратити пажњу на ритуале у многим примерима. Значај музике за координацију радног процеса.  Слушање и анализа примера песме Вунату жена праћене воденим добошем.  Решити задатак. Разговарати да ли су неке од битних функција музике и данас у нашој заједници важне.  Наставник објасни ученицима важност у улогу ритмичких инструмента.  Наставник демонстрира израду и начин добијања звука неколико ритмичких инструмената: звечка, шејкер, ђембе.  Наставник подели материјал за израду инструмената ученицима.  Наставник одреди време за израду инструмената и обилази ученике да би им помогао у решавању задатка.  Наставник подели ученике у групе према начину израде инструмента.  Ученици свирају на својим инструментима и певају песме које су учили на часу по слуху.  Извођење ритмичке игре. |
| Завршни део часа (10 минута) |
| Наставник поставља питања ученицима:   * Какав је значај музике у првобитној заједници? Каква је функција музике? * Који рециклажни материјал се користи за одређене ритмичке инструменте?   Ученици потписују своје инструменте.  Ученици смештају своје инструменте на одређено место у учионици. |