ПРИПРЕМА ЗА ЧАС БРОЈ 21

|  |  |
| --- | --- |
| **Наставна тема** | **Извођење музике** |
| **Наставна јединица** | Елементи музичке изражајности –динaмика. Обрада бројалице *Жари, жари жар*.  Обрада песме *Шума на киши*. |
| **Циљ часа** | Доживљај музичке динамике. Учење о знацима за обележавање динамике у музици. Изражајно извођење музике певањем. |
| **Очекивани исходи на крају часа** | На крају часа ученик ће бити у стању да:   * разуме, протумачи и примени музичке знаке за обележавање динамике * да изражајно изведе песму у већој и мањој групи ученика. |
| **Наставне методе** | Демонстрација, дијалошка, метода рада по слуху и нотном тексту. |
| **Наставна средства** | Уџбеник за 5 разред, страна 23–24. |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник постави питања ученицима у вези динамике у музици: шта је динамика и које ознаке знају за обележавање динамике?  Наставник најави наставну јединицу. |
| Главни део часа (30 минута) |
| Наставник протумачи литерарни текст бројалице *Жари, жари жар*.  Наставник демонстрира бројалицу уз тапшање ритма и уз извођење динамике.  Ученици науче по слуху бројалицу и уз помоћ наставника повезују литерарни текст са начином музичког извођења.  Ученици анализирају нотни текст и ознаке за динамику у бројалици.  Ученици анализирају уз помоћ наставника литерарни текст песме *Шума на киши*.  Наставник демонстрира песму уз инструменталну пратњу са динамиком.  Ученици науче песму по слуху уз помоћ наставника.  Ученици анализирају нотни текст, уочавају и тумаче ознаке за динамику.  Ученици изражајно изводе песму уз клавирску пратњу наставника. |
| Завршни део часа (10 минута) |
| Наставник поставља питања ученицима у вези динамике у музици.  Ученици поново изражајно изводе бројалицу – тапшалицу *Жари, жари, жар* и песму *Шума на киши*. |