ПРИПРЕМА ЗА ЧАС БРОЈ 19

|  |  |
| --- | --- |
| **Наставна тема** | **Извођење музике** |
| **Наставна јединица** | Елементи музичке изражајности – тeмпo. Обрада песме *Диван је кићени Срем*. |
| **Циљ часа** | Учење о темпу и утврђивање карактера композиције.  Учење староградске песме.  Развијање гласовних и музичко-извођачких способности. |
| **Очекивани исходи на крају часа** | На крају часа ученик ће бити у стању да:   * изведе песму у одређеном темпу * да разуме шта је темпо * зна порекло народне песме * дискутује о ритму и темпу * учествује у извођењу у фронталном и групном облику рада. |
| **Наставне методе** | Демонстрација, дијалошка, метода рада по слуху и нотном тексту. |
| **Наставна средства** | Уџбеник за 5 разред, страна 30. |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима песме *Посета* и *Све је пошло наопачке*.  Наставник захтева од ученика да одреде карактер композиција и повежу са брзином њиховог извођења.  Наставник најави наставну јединицу. |
| Главни део часа (30 минута) |
| Наставник заједно са ученицима анализира литерарни текст песме *Диван је кићени Срем*.  Наставник демонстрира песму.  Наставник научи ученике да певају песму по слуху.  Наставник поставља ученицима питања о брзини извођења песме.  Наставник објасни ученицима шта је темпо у музици и која су основна темпа: анданте, алегро, престо.  Ученици уз помоћ наставника анализирају табелу са темпима у уџбенику.  Ученици у нотном тексту песме уочавају ознаку за темпо. |
| Завршни део часа (10 минута) |
| Наставник поставља питања ученицима у вези темпа.  На крају, следи још једно извођење песме у одговарајућем темпу. |