ПРИПРЕМА ЗА ЧАС БРОЈ 24

|  |  |
| --- | --- |
| **Наставна тема** | **Извођење музике** |
| **Наставна јединица** | Савладавање пунктиране осмине кроз обраду песме *У ливади под јасеном*. |
| **Циљ часа** | Учење пунктиране фигуре: четвртина са тачком и осмина; упознавање са музичком баштином и традицијом српског народа. |
| **Очекивани исходи на крају часа** | На крају часа ученик ће бити у стању да:   * изведе пунктирану осмину * пева и свира песму по нотном тексту * разуме тематику литерарног текста * повеже звучну са нотном сликом песме * дискутује о садржају литерарног текста * анализира нотни текст. |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 5 разред, страна 25–26 |
| **Облици рада** | Фронтални, групни |
| **Међупредметно повезивање** | Српски језик, историја |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима бројалицу *Спрат*, која садржи продужене нотне вредности*.*  Наставник поставља ученицима питања о начину продужења нотних вредности у бројалици *Спрат*: тачка поред ноте, лук трајања и корона.  Наставник најави наставну јединицу. |
| Главни део часа (30 минута) |
| Ученици уз помоћ наставника ученици анализирају литерарни текст песме *У ливади под јасеном*: уочава се љубавна тематика, али и пасторални карактер (описи природе: пејзаж ливаде на месту где вода извире под јасеном – врста дрвета); девојка Ката шета ливадом и захвата воду на извору; затим се указује се на другачији пејзаж и на појаву новог лика, то је момак који долази са брега; момак се удвара лепој Кати (наставник објашњава ученицима израз ,,удварати”), што се примећује у стиховима: ,,Момче јој се с’ брега баца златном јабуком, златном јабуком” (метафора за богатство); момак нуди Кати златну јабуку, али Ката ипак одбија момка, јер је верна неком другом.  Наставник тумачи васпитну улогу литерарног текста песме: она учи децу да цене оно што имају, те да то није богатство већ права љубав и дата реч.  Наставник објашњава начин извођења песме: последњи стих у свакој строфи започиње стилском фигуром (екскламација) – то је реч ,,хај”, што је честа појава у народним песмама, а у музици је управо то највиши тон песме; затим, сваки други стих у строфи садржи стилску фигуру (епизеуксу), а што подразумева узастопно понављање исте речи, налик еху (сходно томе, и у музици се мелодија понавља два пута (на пример: вода извире 2х; воду захвата 2х).  Ученици анализирају нотни текст песме: виолински кључ, пунктирану четвртину и осмину – ритмичка фигура, умерени темпо, тонске висине – од де1 до а1, одређују лествицу у којој је песма писана (тонови Це-дура), то јест утврђују завршетак на другом ступњу својствено нашим народним песмама.  Ученици уз помоћ наставника певају песму по нотном тексту уз тактирање на два.  Ученици певају песму са литерарним текстом уз пратњу на наставника на клавиру.  Ученици се поделе на две групе: прву групу чине дечаци, а другу девојчице.  Наставник објасни да ће дечаци певати текст момка: „Узми Като, узми злато, моја ћеш бити“, а које ће девојчице певати текст Кате: „Нећу, нећу, младо момче, имам драгога“. Остале делове песме певају сви ученици заједно.  Свирање и певање песме.  Ученици се поделе у три групе.  Прва група добија ритмичке инструменте и свирају јединицу бројања: дрвени штапићи, звечке и бубањ.  Друга група ученика добија мелодијски инструмент и свирају мелодију песме: блокфлаута или окарина.  Трећа група добија мелодијско-ритмичке инструменте и свирају ритам и мелодију песме: музичка звона, бумвекери или инструменти са плочицама (металофон, ксилофон или звончићи).  Сви ученици свирају и певају песму (осим оних који свирају дувачке инструменте) са литерарним текстом уз инструментално извођење.  Избор инструмента зависи до могућности школе.  Наставник учествује свирањем хармонске пратње на клавиру. |
| Завршни део часа (10 минута) |
| Наставник поставља питања ученицима:   * Којој врсти музике припада обрађена песма? * У којој лествици је писана? * Која је карактеристична ритмичка фигура у песми?   На крају следи још једно извођење песме са циљем да се час заврши у веселој и пријатној атмосфери. |